**Esimerkki ampumahiihtokilpailun koronaohjeesta.**

**Kilpailuihin saa osallistua vain täysin terveenä ja oireettomana. Tämä koskee niin kilpailijoita, huoltajia kuin toimitsijoita.**

**Paikalle ei saa tulla, jos on jo vähäisiäkin koronaan viittaavia oireita!**

* Turvavälistä on huolehdittava.
* Kilpailuihin ei oteta yleisöä.
* Jokaista kilpailijaa kohden saa olla maksimissaan yksi huoltaja.
* Ilmoittautumisen yhteydessä kerätään jokaisen kilpailijan ja huoltajan yhteystiedot (pitää käyttää kilpailun järjestäjän ilmoittautumislomaketta) henkilöiden tavoittamiseksi mikäli ilmenisi, että alueella on tapahtunut mahdollisesti taudille altistumista. Mahdollisissa altistumistapauksissa tämä lista luovutetaan terveysviranomaisille.
* Kilpailijoille ja huoltajille ei ole tarjolla sisätiloja.
* WC-tiloihin jonotus ulkona. WC-tilat on valvottu.
* Kaikkien huoltajien edellytetään käyttävän maskia koko tapahtuman ajan.
* Kaikkien kilpailijoiden on käytettävä maskia pois lukien fyysinen suoritus.
* Kaikkien toimitsijoiden on käytettävä maskia.
* Käsidesiä on tarjolla WC-tiloissa ja kisa-infossa
* Kilpailussa on kaksi aseiden kohdistusta (aamupäivä ja iltapäivä) jolloin ihmismäärä kilpailualueella pienenee.
* Aamu ja iltapäivän kohdistukset jaetaan kahteen 30minuutin erilliseen jaksoon, jolloin väkimäärä kohdistuksessa vähenee.
* Kohdistusajat ja paikat määritetään kilpailun järjestäjän toimesta.
* Kohdistuksessa saa olla ainoastaan yksi kaukoputkea käyttävä henkilö / seura / ampumapaikka.
* Alle 11, alle 13 ja alle 15-vuotiailla saa olla maksimissaan yksi avustaja kohdistuksen aikana penkalla / seura / kohdistuspaikka.
* Kilpailusuorituksen jälkeen 11–15-vuotiaiden aseet penkalta nostaa pois toimitsija ja avaa aseen lukon.
* **Palkintojen jako heti jokaisen sarjan tuloksien varmistamisen jälkeen. Palkintojen jaossa on käytettävä maskia ja noudatettava turvaväliä.**
* Kilpailijoiden edellytetään lähtevän kilpailualueelta heti suorituksensa jälkeen. Kilpailun järjestäjä julkaisee kartan, josta löytyy paikka missä voi tehdä loppuverryttelyn.
* Lähtöalue on erotettu selkeästi muusta alueesta ja sinne kuljetaan eri kautta.
* **Kahvin ja makkaran myynti ulkona. Elintarvikkeita ostaessa on pidettävä maskia. Elintarvikkeet ojennetaan asiakkaalle**.
* **Kilpailunumerot jaetaan ulkona infossa. Infossa asioidessa on käytettävä kasvomaskia.**
* Voitelutiloja ei tarjota, vaan suksien voitelu tapahtuu ulkona.
* Toimitsijoilla on omat WC-tilat.
* Maalissa kilpailijoille jaetaan maski käyttöön